На основу члана 11 и 12. Одлуке о јавним признањима Градске општине Врањска Бања („Службени гласник града Врања“ број 1/2013), Комисија за мандатно-имунитетска и административна питања и избор и именовање Скупштине Градске општине Врањска Бања, расписује

**ЈАВНИ ПОЗИВ**

**ЗА ПОДНОШЕЊЕ ПРЕДЛОГА ЗА ДОДЕЛУ**

**ЈАВНИХ ПРИЗНАЊА У 2022. ГОДИНИ ЗА ДАН ГРАДСКЕ ОПШТИНЕ**

**26. ЈАНУАР - ДАН ОСЛОБОЂЕЊА ВРАЊСКЕ БАЊЕ 1878. ГОДИНЕ**

У 2022. години за Дан Градске општине, 26. јануар – дан ослобођења Врањске Бање 1878. године, додељују се следећа јавна признања:

1. „Специјално јавно признање 26. јануар“; и

2. „Јавно признање 26. јануар“.

Ова јавна признања могу се доделити истом лицу само једанпут.

,,Специјално јавно признање 26. јануар“ може се доделити физичком лицу за изузетне дугогодишње резултате и допринос у развоју и унапређењу Врањске Бање, одбране и заштите, безбедности грађана, као и другим областима од значаја за афирмацију Градске општине Врањска Бања.

,,Јавно признање 26. јануар“ може се доделити физичком и правном лицу за изузетне дугогодишње или једногодишње резултате и допринос у развоју и унапређењу привреде, приватног предузетништва, друштвених делатности, одбране и заштите, безбедности грађана, као и другим областима од значаја за општину Врањска Бања.

Сваке године могу се доделити до три јавна признања.Јавна признања додељују се у виду дипломе.Јавна признања могу се доделити истом лицу смо једанпут.

Услови за доделу јавних признања јесу:

За колективна јавна признања:

* резултати у области културе ( нови културни садржаји, очување и заштита културних добара и друге активности на плану унапређења културе у Општини );
* изузетни резултати у васпитно – образованој делатности ( успех ученика и остале активности на плану унапређења васпитно – образовне делатности ):
* изузетни резултати у области физичке културе ( успешна организација спорта и остале активности на плану унапређења спорта у Општини );
* изузетни резултати на унапређењу здравствене заштите ( унапређење здравствене службе, едукација грађана као здравствено образовање и остале активности на унапређењу и побољшању здравствене заштите грађана;
* изузетни резултати у области заштите животне средине ( реализација програма заштите животне средине, укључивање у општинске акције заштите животне средине и друге активности на очувању и унапређењу животне средине;
* освојене награде на такмичењима у земљи и иностранству;
* знатно повећан раст производње и услуга;
* успешна реализација развојних пројеката;
* организовано деловање на запошљавање нових радника и њиховом усавршавању;
* освојена признања и награде на сајмовима и такмичењима; и
* изузетан допринос у унапређању пољопривредне производње.
* изузетно организовање и извршавање основних (примарних) и ванредних задатака на плану одбране и заштите и безбедности грађана; и
* изузетно залагање у случају елементарних непогода и ванредних ситуација.

За појединачна јавна признања:

* остварена и призната достигнућа у области научног и уметничког стваралаштва;
* изузетни резултати у остваривању васпитног и образовног рада ( наставне и друге активности на плану унапређења и остваривању циљева васпитања и образовања), ;
* изузетни резултати на плану очувања културних добара и унапређења културе у Општини;
* изузетни резултати у области физичке културе ( појединачан допринос за успех клуба, за подстрек омасовљавања спортских рекреација и других спортских игара, као и других активности на плану развоја и унапређења ове области );
* изузетни резултати у области здравствене заштите ( допринос унапређењу рада здравствене службе и других активности на плану побољшања здравствене заштите грађана );
* допринос развоју и унапређењу општине;
* освојене награде и признања на такмичењима у земљи и иностранству;
* остварени изузетни резултати рада по нормативима правних лица и изузетна залагања и резултати на унапређењу производне делатности;
* освојена признања и награде на сајмовима и такмичењима;
* изузетни резултати у руковођењу и извршавању задатака на плану одбране и заштите и безбедности грађана;
* учешће и допринос у случају елементарних непогода и других масовних несрећа;
* освојене награде и признања од стране колектива или републичких органа;

Услови морају бити поткрепљени конкретним резултатима.

Предлог за доделу јавних признања може поднети свако физичко и правно лице са подручја Градске општине Врањска Бања.

Предлог мора да садржи: личне податке кандидата за доделу јавних признања, његову биографију, постигнуте резултате и образложење.

Предлагачи не могу сами за себе подносити предлоге за доделу јавних признања.

Предлоге у писаној форми доставити најкасније до10.01.2022. године.

Предлоге доставити на адресу:

Скупштина Градске општине Врањска Бања, Комисија за мандатно-имунитетска питања и избор и именовање.

**КОМИСИЈА ЗА МАНДАТНО-ИМУНИТЕТСКА ПИТАЊА И ИЗБОР И ИМЕНОВАЊЕ СКУПШТИНЕ ГРАДСКЕ ОПШТИНЕ**

**ВРАЊСКА БАЊА,**

**дана 24.12.2021.године, број: 06-17/2021-01**

**ПРЕДСЕДНИК КОМИСИЈЕ**

**Саша Станојковић, с.р.**